মারি ১৯৪৭- এ পাকিস্তান হঙনির পিসে পশ্চিম পাকিস্তানর রাজনীতিবিদ হাবি পাকিস্তানর সরকারর ডাঙর পদফাম উতা কালকরিয়া থয়লা। মারি ১৯৪৮-এ পাকিস্তানর গভর্ণর জেনারেল মুহম্মদ আলী জিন্না গিরকে ভাষন আহারমা মাতেসিল উর্দু ঠার এহানরে আস্তা পাকিস্তানর জাতীয় ঠারহান বুলিয়া ঘোষনা করানি অইতয়, যদিচ পূর্ব পাকিস্তানে উর্দু ঠারর চল নেয়সিল বুল্লেউ য়াকরের। পূর্ব পাকিস্তানর বাংলা টটরেকুরা মানুয়ে ঘোষনা এহানরে চুম নাপেয়া প্রতিবাদ জানুয়েইলা। পূর্ব পাকিস্তানে বাংলাঠারর সম-মর্যাদার দাবীলো লালফামর অকরাগো এসাদে অইল।